Tōkyōt avastades
RežLouise Lemoine & Ila Bêka
Prantsusmaa 2020, 89 min
Inglise ja jaapani keeles, ingliskeelsete subtiitritega
Filmiõhtu juhatab sisse arhitekt Peeter Pere.
Lemoine & Bêka on Kumu Dokumentaali publikule tuttavad mitme linastunud arhitektuurifilmi (viimati 2019 „Moriyama San“) kaudu. Seekord viib Jaapani nimekas arhitekt Ryūe Nishizawa (SANAA Arhitektid) tandemi sõidule mööda Tōkyōt. Linnas tiirutades mõtiskleb Ryūe valjult oma suhtest kodulinnaga, teda enim mõjutanud paikadest, inimestest, hoonetest ning poetab mõne näite ka enda loomingust. Mustvalge filmikeel ning autos viibimise intiimsus loovad erilise õhustiku arhitekti isiku, tema maailma ja filosoofia tundmaõppimisel.
DocAviv 2020, parima kunstilise filmi preemia, 2020 Milano Design Film Festival Award.
NB! Viiruse leviku tõttu palume arvestada, et istekohtade 50% täitumisel (122) hiljem saabujaid saali ei lubata.
Kõigil Kumu auditooriumis toimuvatel sündmustel palume meie külastajatel kanda maski.